Diari Oficial de la Generalitat Valenciana


Sumari del DOGV 94, del 15-02-1983 (1983/802119)

DECRET 11/1983, de 31 de gener, d'aprovació dels Estatuts i Constitució del Consorci per a la Prestació Conjunta del Servei de Prevenció i Extinció d'Incendis i de Salvament de l'Horta Nord.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/01/31/11/dof/vci/html**

### Dades del document

Número de DOGV
:   94

Data del DOGV
:   15-02-1983

Secció del DOGV
:   DISPOSICIONS GENERALS

Número del document
:   1983/802119


Data del document
:   31-01-1983

Organisme emissor
:   Conselleria de Governació

Tipus de document
:   Decret

Decret 11/1983, de 31 de gener, d'aprovació dels Estatuts i Constitució del Consorci per a la Prestació Conjunta del Servei de Prevenció i Extinció d'Incendis i de Salvament de l'Horta Nord.  
VIST l'expedient instruït per l'Excma. Diputació Provincial de València referent a l'aprovació dels Estatuts i Constitució del Consorci de Prestació Conjunta del Servei de Prevenció i Extinció d'incendis i de Salvament de l'Horta Nord, integrat per la mateixa Diputació Provincial de València i els municipis d'Alfara del Patriarca, Burjassot, Foios, Godella, Meliana, Montcada, Paterna i Tavernes Blanques, que ha estat registrat en aquesta Conselleria al número 179/82.  
RESULTANT: Que el Ple de l'Excma. Diputació Provincial i els respectius Ajuntaments en sessió plenària varen aprovar amb el quòrum legalment exigit els Estatuts i la Constitució del Consorci.  
RESULTANT: Que fou sol·licitat l'informe a què fa referència l'article 2 . n del Reial Decret 695/1979, de 13 de febrer, de l'Excma. Diputació Provincial de València, la qual el va emetre mitjançant escrit que figura adjunt a l'expedient d'aquesta Conselleria.  
RESULTANT: Que en la tramitació d'aquest expedient han estat observats tots els requisits previstos per les disposiciones legals i reglamentàries.  
CONSIDERANT: Que la competència de conéixer i, si s'escau, aprovar aquests Estatuts i Constitució del Consorci és atribuïda al Ple del Consell, en virtut del que estipula l'article 1.10.1. del Reial Decret 695/1979, de 13 de febrer, en relació amb l'article 5.10.1. del Decret del Consell de 2 d'agost de 1979, que regula l'exercici de les competències transferides per l'Estat.  
CONSIDERANT: Que les Corporacions Locals estan facultades per a aprovar els Consorcis amb Entitats públiques que consideren convenient l'efecte de prestació dels serveis d'interés local (articles 37 a 40 del Reglament de Serveis, en relació amb l'article 107 del Reial Decret 3.046/77, de 6 d'octubre).  
CONSIDERANT: Que aquests Estatuts foren aprovats pels òrgans de l'Administració municipal i provincial competents, el Ple de totes les Corporacions, amb el quòrum exigit en l'article 303 de la Llei de Règim Local, segons redacció de la Llei 40/81, de 28 d'octubre.  
CONSIDERANT: Que en l'expedient d'aquesta Conselleria consta l'informe emès per l'Excma. Diputació Provincial de València, en virtut del que disposa l'article 2 . n del Reial Decret 695/1979, de 13 de febrer.  
CONSIDERANT: Que els Estatuts i Constitució del Consorci per a la Prestació Conjunta del Servei de Prevenció i Extinció d'Incendis i de Salvament de l'Horta Nord s'ajusten a les previsions de les disposicions legals vigents sobre la matèria, especialment a les de Règim Local, sense que, d'altra banda, s'hi aprecie cap infracció a preceptes de caràcter general.  
VISTES les disposicions legals esmentades anteriorment i les altres d'aplicació general i pertinent.  
El PLE DEL CONSELL, en la sessió del dia 31 de gener de 1983, i a proposta de la Conselleria de Governació, acordà per unanimitat aprovar l'Expedient instruït per l'Excma. Diputació Provincial de València, referent als Estatuts i Constitució del Consorci per a la Prestació Conjunta del Servei de Prevenció i Extinció d'incendis i Salvament de la zona de l'Horta Nord, del qual formen part, a més de la Diputació Provincial de València, els municipis d'Alfara del Patriarca, Burjassot, Foios, Godella, Meliana, Montcada, Paterna i Tavernes Blanques, per trobar-lo ajustat al Dret i no procedir, per tant, de formidar-hi cap objeció. Assabenteu d'aquesta Resolució l'Excma. Diputació Provincial de València, amb l'expressió dels recursos que corresponguen.  
Cosa que fem pública perquè en prengueu coneixement.  
València, 31 de gener de 1983.  
El President de la Generalitat,   
JOAN LERMA I BLASCO   
El Conseller de Governació,  
FELIP GUARDIOLA I SELLES


Còpia Permalink ELI